Ɔnwʋmɔ Mmɛla
Copyright
© 2014 Watch Tower Bible and Tract Society of Pennsylvania, Inc. All rights reserved.
Watchtower Bible and Tract Society of New York, Inc. (“Watchtower”) yɛɛ bɛyɛlɩ na bekila wɛbsayɩtɩ eyi zʋ a. Ɛhɛlɛlɛ nninyeni nɩɩ ndwokɔ mɔɔ ɩwɔ wɛbsayɩtɩ eyi ɩdɩ Watch Tower Bible and Tract Society of Pennsylvania bɛ dɩyɛ gyɩsɛ bekile kɛɛ ɩ́dɩ ɔzɔ.
Ndwɩyɛlɛ
Adobe, Adobe logo, Acrobat, nɩɩ Acrobat logo dɩ Adobe Systems Incorporated bɛ ndwɩ yɛlɛ. iTunes nɩɩ iPod dɩ Apple Inc.ndwɩ yɛlɛ. Ndwɩ yɛlɛ azʋlɔtʋ mɔɔ ɩwɔ ɛkɛnɩ nɩɩ mɔ mmɛla ile idianu nɩ dɩ bɛzabɛ mɔ bɛyɛlɩ yɩ nɩ bɛ agyapadɩ.
Wɛbsayɩtɩ Yɩ Nwʋ Mmɛla Nɩɩ Nhyɩhyɛlɩyɛ
Ɔzɔ nhyɩhyɛlɩyɛ eyi yɛ ikile ɔhʋanɩ mɔɔ ɛkɛva wɛbsayɩtɩ ɛkɛyɛ egyima. Wɛbsayɩtɩ eyi mɔɔ ɛlɛyɛ egyima yɩ nɩ ikile kɛɛ ede ɔnwʋmɔ nhyɩhyɛlɩyɛ mmuwala etiã numɔ. Sɛ wʋálé ɔnwʋmɔ nhyɩhyɛlɩyɛ mmuwala anzɛnyɩɩ yɩ fʋã be tiã numɔ a, ɔlɔ́kʋla ɛkɛva wɛbsayɩtɩ eyi ekeli egyima.
Kɛɛ ɩkɛyɛ na wʋava wʋayɛ egyima bʋwɔ a? Sa ɔkʋla kila, twɩ̃, na wʋadindimi awuuku nɩɩ nninyeni azʋlɔtʋ, ndwomi, mfonyini, ɛhɛlɛlɛ ndwokɔ be nɩɩ vidiyo azʋlɔtʋ wɔ wɛbsayɩtɩ yɩ zʋ mɔɔ wʋ zankʋtɩyɩɩ la yɛ ɔkɔhʋla ɛkɛva ɛkɛyɛ egyima mɔɔ ɛlɛ́fa ekeli kʋalɛ. Kɛmɔ mmɛla mɔɔ ɩwɔ ɩtʋ ɛkɩhyɩ ikile anzɛnyɩɩ mmɛla nwʋ nhyɩhyɛlɩyɛ mɔɔ ɩwɔ dɩka bela ɩdɩ nɩ. Ɔzɔ ti, ɔlɔ́kʋla:
Ɛkɛyɩ wɛbsayɩtɩ eyi zʋ ndwokɔ be kediã intanɛtɩ zʋ (wɛbsayɩtɩ be, dɩka mɔɔ bɛkyɛ ndwokɔ, anzɛnyɩɩ dɩka mɔɔ bedi intanɛtɩ zʋ nkitaho);
Ekedindimi wɛbsayɩtɩ eyi zʋ ndwokɔ okogua wɛbsayɩtɩ fʋlɔ bela zʋ;
Ɛkɛva nninyeni mɔɔ ɩwɔ wɛbsayɩtɩ eyi zʋ nɩ mɔ ɔkɔhwɩ̃ anzɛnyɩɩ ɛkedindimi nɩ ekeli kʋalɛ anzɛnyɩɩ ɔkɔdɔnɩ, (sɛ mfasʋ bela íni ɔwʋmɔ po a) ɔlɔ́kʋla ɛkɛyɛ ɔzɔ.
Ɛkɛɣa wɛbsayɩtɩ eyi zʋ mɔɔ adwɩnɩ nɩ yɛɛ lɛ kɛɛ ɛpɩbɛ yɛ nninyeni nu na wʋahwɩ̃ ndwokɔ anzɛnyɩɩ nninyeni mɔɔ yekyina ɔzʋlɔ yɛyɛ egyima nɩ;
Ɛkɛva wɛbsayɩtɩ yɩ anzɛnyɩɩ yɩ egyima lilɛ dɩka azʋlɔtʋ mɔɔ bɛfa bɛpɩbɛ nninyeni wɔ wɛbsayɩtɩ yɩ zʋ ekeli egyima mɔɔ ɛlɛfa ɔhʋanɩ mɔ behile wʋ yɩ zʋ;
Ɛkɛva wɛbsayɩtɩ eyi ekeli egyima be mɔɔ ɩkɔhʋla ɩkɛzɩkɛ wɛbsayɩtɩ anzɛnyɩɩ dɩyɛ be mɔ ɩma wɛbsayɩtɩ yɩ yɛ egyima bʋwɔ, mɔɔ mmɛla ama ɔnwʋmɔ ɔhʋanɩ kɛ ɛkɛyɛ ɔzɔ;
Ɛkɛva wɛbsayɩtɩ eyi ɛkɛyɛ egyima bela mɔɔ ɩfalɩ kualɛlilɛ nwʋ.
Sɛ Atʋ̃ Yɛ Mmɛla Yɩ a
Watchtower ɩlɔ́twi wʋ azʋ̃ mɔɔ sianti nɩ yɛ lɛɛ kɛɛ ɩwɔ wʋ nwʋ adwɩnɩ tanɩ anzɛnyɩɩ ikila anyunumi mmɩlɩ mɔɔ owuli ɔnwʋmɔ nhyɩhyɛlɩyɛ yɩ zʋ nɩ. Watchtower nɩ wʋ keli wɔ ɔzɔ ɔhʋanɩ azʋlɔtʋ eyi zʋ: illɛ́ma ɔhʋanɩ wʋ ma ɛkɛɣa yɛ wɛbsayɩtɩ yɩ zʋ, sɛ yesi wʋ kɔmpiyuta yɩ addɩlɛsɩ mɔɔ ɛfa ɛba yɛ wɛbsayɩtɩ yɩ zʋ ɔhʋanɩ, sɛ yɛma okuwu mɔɔ bɛma wʋ intanɛtɩ nwʋ ɔhʋanɩ kɛɛ máma bɛma wʋ ɔhʋanɩ ma ɛba yɛ wɛbsayɩtɩ yɩ zʋ anzɛnyɩɩ yɛnɩ wʋ keli wɔ mmɛla ɔhʋanɩ zʋ.
Ɛzɩnzalɩyɛ Azʋlɔtʋ
Sɛ ɩyɛ a, sɛ Watchtower ɩsinza yɩ mmɛla nɩɩ nhyɩhyɛlɩyɛ azʋlɔtʋ mɔɔ ɩfa ɩyɛ egyima yɩ nu. Ɛzɩnzalɩyɛ azʋlɔtʋ mɔɔ bɛyɛ wɔ ɛkɩhyɩ nɩ yɛ egyima wɔ eɣile mɔɔ bɛzinzanlɩ nɩ la nu.Yesiãã wʋ, taa kyela ɛkɩhyɩ na nwʋ ɛzɩnzalɩyɛ fʋlɔ mɔɔ ɩɣa nɩ.
Mmɛla Mɔɔ Bɛfa Bedi Ndwokɔ
New York, U.S.A. manlɩ yɩ mmɛla yɛɛ bɛkɛva bekeli wʋ odwokɔ a. Mmɛla ɔhʋanɩ bela mɔɔ bɛkɛva bekeli wʋ ndwokɔ nɩ gyi New York U.S.A kɔɔtʋ mɛɛla nhyɩhyɛlɩyɛ azʋlɔtʋ zʋ.
Mmɛla Yɩ fʋã Be Mɔɔ Bokodua Numɔ
Sɛ kɔɔtʋ kã kɛɛ yɛ mmɛla nɩɩ yɛ nhyɩhyɛlɩyɛ yɩ fʋã be ɩáyɛ egyima a, eyi iáhile kɛɛ ɔnwʋmɔ mmɛla munwatĩĩ ɩáyɛ egyima. Sɛ́ Watchtower ɩnɩ abiye ɩádi wɔ mmɛla ɔhʋanɩ zʋ anzɛnyɩɩ yɛátwɩ yɩ azʋ̃ mmɩlɩ mɔɔ iwuli yɛ mmɛla be zʋ a, mɛ iáhile kɛɛ mmɛla yɩ fʋã nɩ ɩáyɛ egyima bʋwɔ.
Yɛ Nhyɩhyɛlɩyɛ Yɩ Dɔkɔ
Mmɛla eyi munwatĩĩ yɛ ɩdɩ nhyɩhyɛlɩyɛ mɔɔ wʋzawʋ nɩɩ Watchtower bele bedia numɔ wɔ kezimɔ ɛkɛva wɛbsayɩtɩ eyi ekeli egyima, na eyi idi munli ɩtɛla nhyɩhyɛlɩyɛ bela mɔɔ yɛnɩ wʋ yɛ mɔɔ ɩfalɩ yɛ wɛbsayɩtɩ yɩ nwʋ nɩ.